ការសម្តែងសៀក

Prabha Bhattarai

នាថ្ងៃសៅរ៍មួយ ឪពុកបានសួរទៅកាន់សុកថាចង់ទៅលេងនៅឯណា។ សុកក៏បានឆ្លើយថា "តោះយើងទៅមើលការសម្តែងសៀក"។

សុកនិងឪពុកក៏បានទាញកង់ ហើយជិះទៅកាន់រោងសម្តែងសៀក។

ពុកបានប្រាប់សុកថា "ពុកនឹងចូលទៅទិញសំបុត្រសិន។ ចូរកូនអង្គុយនៅទីនេះហើយ"។ សុកពិតជា​​រំភើបនិងរី​ក​រាយ​ជា​ខ្លាំ​ង!​

ការសម្តែងក៏បានចាប់ផ្តើម។ អ្នកសម្តែងបានឡើងមកលើឆាក។ គាត់ពាក់មួកដ៏ធំមួយ។ គ្រប់គ្នាបានទះដៃនិងស្រែកហ៊ោកញ្ជ្រៀវ។ ប៉ុន្តែឪពុករបស់សុកបាត់មិនដឹងនៅណា?

អ្នកសម្តែងសៀកក៏ទាញកន្សែងដៃចេញពីក្នុងមួករបស់គាត់។ សុកពិតជាភ្ញាក់ផ្អើលខ្លាំងណាស់។ ប៉ុន្តែគាត់នៅតែឆ្ងល់ក្នុងចិត្តថា "តើបាត់ពុករបស់ខ្ញុំទៅណា?"

អ្នកសម្តែងសៀកបានបាចស្ករគ្រាប់ទៅដល់ក្មេងៗ។ សុកបន្តភ្ញាក់ផ្អើល ប៉ុន្តែគាត់នៅតែឆ្ងល់ថា "តើឪពុករបស់ខ្ញុំបាត់ទៅណា?"

អ្នកសម្តែងសៀកបានទាញយកកូនទន្សាយមួយក្បាលចេញពីក្នុងហោប៉ៅរបស់គាត់។​ សុកបន្តភ្ញាក់ផ្អើល ប៉ុន្តែមិនសប្បាយក្នុងចិត្តសោះ។ សុកចេះតែឆ្ងល់ថា "តើឪពុករបស់ខ្ញុំបាត់ទៅណា?"

អ្នកសម្តែងសៀកសួរទៅកាន់សុកថា "ហេតុអ្វីបានជាឯងមិនសប្បាយចិត្តដូច្នេះ? ចូរប្រាប់មកថាតើឯងចង់មើលការសម្តែងពីអ្វីទៅវិញ!"

សុកក៏បានឆ្លើយថា "តើលោកអុំអាចប្រើការសម្តែង ដើម្បីស្វែងរកឪពុកខ្ញុំបានទេ?" អ្នកលេងសៀកក៏បានប្រាប់ថា "ចូរមើលមកនេះមកក្មេងតូច" ពេលនោះគាត់ក៏ដោះមួកនិងយកដៃចេញពីមុខរបស់គាត់។

អ្នកសម្តែងសៀកក៏បានសួរថា "តើនេះជាឪពុករបស់ឯងមែនទេ?" ពិតហើយនោះគឺ! នោះគឺជាឪពុករបស់សុក! សុកពិតជារីករាយខ្លាំងណាស់ដែលបានជួបឪពុករបស់គាត់វិញ។ សុកបានអោបឪពុករបស់គាត់យ៉ាងណែនហើយបាននិយាយថា "នេះទើបពិតជាហៅថាការសម្តែងសៀកមែន!"

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story यो पो त जादु, author: प्रभा भट्टराई . illustrator: उज्ज्वल तामाङ्ग. Published by The Asia Foundation, https://www.letsreadasia.org © The Asia Foundation. Released under CC BY-NC 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC 4.0.

For full terms of use and attribution, http://creativecommons.org/licenses/by-nc/4.0/